CELEX: 32011R0156
Language: ro
Date: 2010-12-13
Title: Regulamentul (UE) nr. 156/2011 al Consiliului din 13 decembrie 2010 privind alocarea posibilităților de pescuit în conformitate cu Protocolul la Acordul de parteneriat între Comunitatea Europeană și Statele Federate ale Microneziei privind pescuitul în Statele Federate ale Microneziei

25.2.2011   
            
            
               RO
            
            
               Jurnalul Oficial al Uniunii Europene
            
            
               L 52/66
            
         REGULAMENTUL (UE) NR. 156/2011 AL CONSILIULUI
   din 13 decembrie 2010
   privind alocarea posibilităților de pescuit în conformitate cu Protocolul la Acordul de parteneriat între Comunitatea Europeană și Statele Federate ale Microneziei privind pescuitul în Statele Federate ale Microneziei
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 43 alineatul (3),
   având în vedere propunerea Comisiei Europene,
   întrucât:
   
               (1)
            
            
               La 7 mai 2010 a fost parafat un nou protocol (denumit în continuare „protocolul”) la Acordul de parteneriat între Comunitatea Europeană și Statele Federate ale Microneziei privind pescuitul în Statele Federate ale Microneziei (1) (denumit în continuare „acordul”). Protocolul oferă navelor din UE posibilitatea de a pescui în apele asupra cărora Statele Federate ale Microneziei dețin suveranitatea sau jurisdicția în ceea ce privește pescuitul.
            
         
               (2)
            
            
               La 13 decembrie 2010, Consiliul a adoptat Decizia 2011/116/UE (2) privind semnarea și aplicarea cu titlu provizoriu a protocolului.
            
         
               (3)
            
            
               Metoda de alocare a posibilităților de pescuit între statele membre ar trebui definită pentru perioada de cinci ani prevăzută la articolul 13 din protocol, cât și pentru perioada de aplicare provizorie a acestuia.
            
         
               (4)
            
            
               În conformitate cu articolul 10 alineatul (1) din Regulamentul (CE) nr. 1006/2008 al Consiliului din 29 septembrie 2008 privind autorizațiile pentru activitățile de pescuit ale navelor de pescuit comunitare în afara apelor comunitare și accesul navelor țărilor terțe în apele comunitare (3), în cazul în care posibilitățile de pescuit prevăzute la alineatul (1) nu sunt utilizate integral, Comisia ar trebui să informeze statele membre vizate. Absența unui răspuns într-un termen care urmează să fie stabilit de Consiliu se consideră că echivalează cu confirmarea faptului că navele statului membru în cauză nu utilizează integral posibilitățile de pescuit alocate în perioada dată. Termenul respectiv ar trebui stabilit.
            
         
               (5)
            
            
               Prezentul regulament ar trebui să intre în vigoare în ziua următoare datei publicării în Jurnalul Oficial al Uniunii Europene,
            
         ADOPTĂ PREZENTUL REGULAMENT:
   Articolul 1
   (1)   Posibilitățile de pescuit stabilite prin protocolul la acord se alocă statelor membre după cum urmează:
   
               (a)
            
            
               Toniere cu plasă-pungă
               
                           Spania
                        
                        
                           5 nave
                        
                     
                           Franța
                        
                        
                           1 navă
                        
                     
         
               (b)
            
            
               Nave de pescuit cu paragate de suprafață
               
                           Spania
                        
                        
                           12 nave
                        
                     
         (2)   Fără a aduce atingere acordului și protocolului, se aplică Regulamentul (CE) nr. 1006/2008.
   (3)   În cazul în care cererile de autorizație de pescuit din partea statelor membre menționate la alineatul (1) nu epuizează posibilitățile de pescuit stabilite prin protocol, Comisia ia în considerare cereri de autorizații de pescuit din partea oricărui alt stat membru în conformitate cu articolul 10 din Regulamentul (CE) nr. 1006/2008.
   Termenul la care se face referire la articolul 10 alineatul (1) din regulamentul respectiv se stabilește la 10 zile lucrătoare.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 decembrie 2010.
      
         
            Pentru Consiliu
         
         
            Președintele
         
         K. PEETERS
      
   
   
      (1)  JO L 151, 6.6.2006, p. 3.
   
      (2)  A se vedea pagina 1 din prezentul Jurnal Oficial.
   
      (3)  JO L 286, 29.10.2008, p. 33.